Ne shranjujmo in ne uporabljajmo plinskih jeklenk v kletnih prostorih!
Propan-butan je težji od zraka, zato se useda k tlem. Pazimo tudi, da se jeklenka ne segreje, zato naj bo najmanj 1,5 m od vira toplote. Pred priključevanjem plina preverimo tesnila z milnico.
Preizkušanje tesnil plinske jeklenke z vžigalico je lahko usodno!
Ko prenehamo uporabljati plin, takoj zapremo ventile. Tudi prostor naj bo vedno dobro prezračen.
Pravilno prižiganje plinskega gorilnika:– Odpremo ventil na jeklenki.– Pred ustjem gorilnika prižgemo vžigalico in šele nato odpremo ventil gorilnika.
Pravilno ugašanje plinskega gorilnika:– Najprej zapremo ventil na jeklenki.– Nato zapremo še ventil na gorilniku.
UKREPANJE PRI UHAJANJU PLINA V PROSTOR   – Plin je brez barve in vonja, zato mu dodajajo snov, da ga hitro zavonjamo (smrad)– Pri vsakem sumu, da uhaja plin, takoj odprimo okna in vrata.     – Poskusimo ugotoviti, od kod plin uhaja in ga zaprimo.– Nemudoma pokličite gasilce 112 – Zaradi nevarnosti eksplozije ne prižigajte oziroma ugašajte luči, ter ostalih elektronskih naprav.– O uhajanju plina obvestite še vse ostale sostanovalce.
UKREPANJE OB POŽARU NA PLINSKI NAPRAVI:    – obvestite gasilce na 112– poskusite zapreti dotok plina (zapreti ventil)– če je požar še v začetni fazi ga poskusite pogasiti sami (priročna gasilna sredstva ali gasilni aparat)